
	  Comisia pentru agricultură, silvicultură, industrie alimentară şi servicii  specifice
	
	                          Bucureşti,  10.05.2011
                         Nr.24/309


RAPORT  

asupra proiectului de Lege privind aprobarea Ordonanţei de urgenţă a Guvernului nr. 125/2010 pentru 

modificarea şi completarea Legii nr. 268/2001 privind privatizarea societăţilor comerciale ce deţin în administrare 
terenuri proprietate publică şi privată a statului cu destinaţie agricolă şi înfiinţarea Agenţiei Domeniilor Statului 

(PL.x 155/2011)


În conformitate cu prevederile art.95 şi 115 din Regulamentul Camerei Deputaţilor, republicat, cu modificările ulterioare, Comisia pentru agricultură, silvicultură, industrie alimentară şi servicii specifice a fost sesizată spre dezbatere în fond, în procedură de urgenţă,  cu proiectul de Lege privind aprobarea Ordonanţei de urgenţă a Guvernului nr.125/2010 pentru modificarea şi completarea Legii nr. 268/2001 privind privatizarea societăţilor comerciale ce deţin în administrarea terenuri proprietate publică şi privată a statului cu destinaţie agricolă şi înfiinţarea Agenţiei Domeniilor Statului, transmis cu adresa nr.PL.x 155 din 30 martie 2011.
La întocmirea raportului, Comisia a avut în vedere avizul favorabil al Consiliului Legislativ.
Proiectul de ordonanţă are ca obiect de reglementare modificarea şi completarea Legii nr. 268/2001 privind privatizarea societăţilor comerciale ce deţin în administrare terenuri proprietate publică şi privată a statului cu destinaţie agricolă şi înfiinţarea Agenţiei Domeniilor Statului.
Proiectul de Lege privind aprobarea Ordonanţei de urgenţă a Guvernului nr.125/2010 pentru modificarea şi completarea Legii nr. 268/2001 privind privatizarea societăţilor comerciale ce deţin în administrarea terenuri proprietate publică şi privată a statului cu destinaţie agricolă şi înfiinţarea Agenţiei Domeniilor Statului face parte din categoria legilor organice potrivit prevederilor art.73 din Constituţia României, republicată.

La dezbaterea proiectului a participat ca invitat, în conformitate cu prevederile art. 54 şi 55 din Regulamentul Camerei Deputaţilor, republicat, cu modificările ulterioare, domnul  Barna Tanczos - secretar de stat în cadrul Ministerului Agriculturii şi Dezvoltării Rurale.

La lucrările Comisiei  au fost prezenţi 24 de deputaţi, din totalul de 27 membri ai comisiei.

Raportul Comisiei  a fost adoptat în unanimitate, în şedinţa din 3 mai 2011.

Proiectul de lege a fost adoptat de Senat în condiţiile articolului 115 alineatul (5) teza a III-a din Constituţia României, republicată. 
Proiectul de lege potrivit art.75 alin.(1) şi (3) din Constituţia României, republicată, şi art.92 alin.(9) pct.2 din Regulamentul Camerei Deputaţilor, republicat, cu modificările ulterioare, este de competenţa decizională a Camerei Deputaţilor.
În urma dezbaterii, Comisia propune admiterea cu completări a proiectului de lege. 

AMENDAMENTE ADMISE

În urma dezbaterii, Comisia propune adoptarea proiectului de lege cu următoarele amendamente: 

	Nr. crt.
	Text Ordonanţa de urgenţă a Guvernului nr.125/2010
	Text Senat
	Text propus de Comisie

(autorul amendamentului)
	Motivarea amendamentelor

	0
	1
	2
	3
	4

	1. 
	
	Titlul legii 

L E G E

privind aprobarea Ordonanţei de urgenţă a Guvernului nr.125/2010 pentru modificarea şi completarea Legii nr. 268/2001 privind privatizarea societăţilor comerciale ce deţin în administrarea terenuri proprietate publică şi privată a statului cu destinaţie agricolă şi înfiinţarea Agenţiei Domeniilor Statului
	Nemodificat 
	

	2. 
	
	Articol unic. – Se aprobă Ordonanţa de urgenţă a Guvernului nr. 125 din 28 decembrie 2010 pentru modificarea şi completarea Legii nr. 268/2001 privind privatizarea societăţilor comerciale ce deţin în administrare terenuri proprietate publică şi privată a statului cu destinaţie agricolă şi înfiinţarea Agenţiei Domeniilor Statului   , publicată în Monitorul Oficial al României, Partea I, nr. 888 din 30 decembrie 2010. 
	 Articol unic. – Se aprobă Ordonanţa de urgenţă a Guvernului nr. 125 din 28 decembrie 2010 pentru modificarea şi completarea Legii nr. 268/2001 privind privatizarea societăţilor comerciale ce deţin în administrare terenuri proprietate publică şi privată a statului cu destinaţie agricolă şi înfiinţarea Agenţiei Domeniilor Statului   , publicată în Monitorul Oficial al României, Partea I, nr. 888 din 30 decembrie 2010, cu următoarea  completare:
	Ca urmare a completării textului de lege.  



	3. 
	ORDONANŢĂ DE URGENŢĂ
pentru modificarea şi completarea Legii nr. 268/2001 privind privatizarea societăţilor comerciale ce deţin în administrare terenuri proprietate publică şi privată a statului cu destinaţie agricolă şi înfiinţarea Agenţiei Domeniilor Statului 
	___________
	Nemodificată 
	

	4. 
	Art. I. - Legea nr. 268/2001 privind privatizarea societăţilor comerciale ce deţin în administrare terenuri proprietate publică şi privată a statului cu destinaţie agricolă şi înfiinţarea Agenţiei Domeniilor Statului, publicată în Monitorul Oficial al României, Partea I, nr. 299 din 7 iunie 2001, cu modificările şi completările ulterioare, se modifică şi se completează după cum urmează:
	___________


	Nemodificat 
	

	
	1. Articolul 5 se modifică şi va avea următorul cuprins:

     „Art. 5. - (1) Agenţia Domeniilor Statului este condusă de un preşedinte, ajutat de un vicepreşedinte.

     (2) Preşedintele şi vicepreşedintele sunt numiţi şi revocaţi prin ordin al ministrului agriculturii şi dezvoltării rurale.

   (3) Preşedintele şi vicepreşedintele îşi desfăşoară activitatea pe baza unor criterii de performanţă stabilite de ministrul agriculturii şi dezvoltării rurale, incluse în contractul de muncă.

   (4) Activitatea preşedintelui şi a vicepreşedintelui este evaluată semestrial de către o comisie desemnată prin ordin al ministrului agriculturii şi dezvoltării rurale.

    (5) Preşedintele Agenţiei Domeniilor Statului are calitatea de ordonator terţiar de credite.

   (6) Preşedintele reprezintă Agenţia Domeniilor Statului în raporturile cu celelalte organe de specialitate ale administraţiei publice centrale şi locale, cu alte persoane juridice şi fizice, precum şi în justiţie.

     (7) În exercitarea atribuţiilor sale, preşedintele emite decizii.

     (8) Preşedintele şi vicepreşedintele sunt remuneraţi potrivit reglementărilor legale referitoare la salarizarea unitară a personalului contractual plătit din fonduri publice, încadrat în instituţii publice centrale, fără a putea depăşi nivelul de salarizare al secretarului de stat, respectiv al subsecretarului de stat.”
	___________
	Nemodificat 
	

	5. 
	2. După articolul 5 se introduce un nou articol, articolul 51, cu următorul cuprins:

  „Art. 51. - (1) Privatizarea societăţilor comerciale agricole care deţin în exploatare terenuri cu destinaţie agricolă, constituite în conformitate cu Legea nr. 15/1990, cu modificările ulterioare, administrarea acestora până la privatizare şi concesionarea sau arendarea terenurilor proprietate publică şi privată a statului, aflate în exploatarea acestora, se coordonează de către Comitetul de privatizare, concesionare şi arendare, denumit în continuare Comitet, organism fără personalitate juridică, constituit în cadrul Agenţiei Domeniilor Statului.

     (2) Din Comitet fac parte, în mod obligatoriu, reprezentanţi ai Ministerului Agriculturii şi Dezvoltării Rurale, ai Ministerului Finanţelor Publice şi ai Agenţiei Domeniilor Statului. Atribuţiile, componenţa şi numărul membrilor Comitetului se stabilesc prin hotărâre de Guvern, la propunerea Ministerului Agriculturii şi Dezvoltării Rurale.”
	___________
	Nemodificat 
	

	6. 
	
	___________  

	La articolul I, după punctul 2 se introduce un nou punct, punctul 21 cu următorul cuprins: 
    „21. După articolul 213 se introduc trei noi articole, articolele 214-216, cu următorul cuprins: 

     «Art.214. – Agenţia Domeniilor Statului va concesiona prin atribuire directă bunurile imobile  - clădiri şi terenuri aferente - proprietate privată a statului, persoanelor fizice/ persoanelor juridice organizate în formele prevăzute de legislaţia în vigoare, care desfăşoară activităţi sanitar-veterinare de interes public naţional şi care au fost selectate de Autoritatea Naţională Sanitară Veterinară şi pentru Siguranţa Alimentelor potrivit procedurii privind achiziţiile publice, cuprinse în Ordonanţa de urgenţă a Guvernului nr. 34/2006, aprobată cu modificări şi completări prin Legea nr. 337/2006, cu modificările şi completările ulterioare.
    Art.215. – Concesionarea prin atribuire directă a bunurilor imobile – clădiri şi terenuri aferente – proprietate privată a statului, potrivit art. 214, se face pe perioada atribuirii contractelor de achiziţie publică al căror obiect este reprezentat de activităţile sanitar-veterinare de interes public naţional, la propunerea direcţiilor sanitar-veterinare şi pentru siguranţa alimentelor judeţene, respectiv a municipiului Bucureşti.
    Art.216. – În cazul concesionării prin atribuire directă potrivit art. 214, persoanelor fizice/persoanelor juridice care desfăşoară activităţi sanitar-veterinare de interes public naţional şi care au fost selectate de Autoritatea Naţională Sanitară Veterinară şi pentru Siguranţa Alimentelor, nivelul redevenţei se aprobă de către Comitetul de privatizare, concesionare şi arendare.»”

Deputat UDMR – Atilla Kelemen 

Deputat PSD - Marian Ghiveciu 

Deputat Independent – Ioan Munteanu 
	Ordonanţa de urgenţă a Guvernului nr. 34/2006 privind atribuirea contractelor de achiziţie publice, a contractelor  de concesionare de lucrări publice şi a contractelor de servicii, a abrogat Legea nr. 219/1995 privind regimul concesionărilor. 
Ordonanţa de urgenţă a Guvernului nr. 54/2006, reglementează regimul contractelor de concesiune de bunuri proprietate publică. 

Aceste două acte normative au condus la blocarea concesionării bunurilor aflate în proprietatea privată a statului, aferente circumscripţiilor sanitar-veterinare, acestea neîncadrându-se în noile reglementări legale privind concesionarea bunurilor. 


	7. 
	3. În tot cuprinsul legii, sintagma „Consiliul de administraţie” se înlocuieşte cu sintagma „Comitetul de privatizare, concesionare şi arendare”.
	___________
	Nemodificat 
	

	8. 
	Art. II. - Hotărârea Guvernului prin care se stabilesc atribuţiile, componenţa şi numărul membrilor Comitetului de privatizare, concesionare şi arendare din cadrul Agenţiei Domeniilor Statului se adoptă în termen de 30 de zile de la data intrării în vigoare a prezentei ordonanţe de urgenţă.
	___________
	Nemodificat 
	

	9. 
	Art. III. - Până la intrarea în vigoare a hotărârii Guvernului prevăzute la art. II, activităţile de privatizare a societăţilor comerciale agricole care deţin în exploatare terenuri cu destinaţie agricolă, constituite în conformitate cu Legea nr. 15/1990 privind reorganizarea unităţilor economice de stat ca regii autonome şi societăţi comerciale, cu modificările ulterioare, de administrare a acestora până la privatizare şi de concesionare sau arendare a terenurilor proprietate publică şi privată a statului, aflate în exploatarea acestora, sunt coordonate de către preşedintele Agenţiei Domeniilor Statului.
	___________
	Nemodificat 
	

	10. 
	Art. IV. - Termenele prevăzute la art. 18 şi art. 19 alin. (2), la nr. crt. 3 coloana a 5-a şi la nr. crt. 8 coloana a 5-a din anexa nr. 1 la Ordonanţa de urgenţă a Guvernului nr. 70/2010 privind unele măsuri pentru reorganizarea Ministerului Agriculturii şi Dezvoltării Rurale, precum şi a unor structuri aflate în subordinea acestuia, publicată în Monitorul Oficial al României, Partea I, nr. 451 din 2 iulie 2010, se prorogă până la data de 1 februarie 2011.
	___________
	Nemodificat 
	


Comisia a propus aprobarea proiectului cu 24 voturi pentru,  0  voturi împotrivă şi 0 abţineri.




VICEPREŞEDINTE,







SECRETAR,

 

Dr. Atilla KELEMEN 







Vasile MOCANU  

 
Consilier Anton Păştinaru  

